Макмал суусу
Макмал суусу – Тогуз-Торо жана Ак-Талаа райондору аркылуу аккан суу, Ала-Буганын сол куймасы. Узундугу 41 км, алабынын аянты 441 км2. Жалгыз-Кыр тоосунун түштүк-чыгыш тарабынан башталат. Өрөөнүнүн таманы түзөң, үчүнчүлүк мезгилдин тоо тектеринен турган чаптардын капталдары тик. Негизинен кар, булак жана жаан-чачын сууларынан куралат. Жылдык орточо чыгымы 1,8-2,5 м3/сек, көп чыгымы июнь–июлда, азы февраль–мартта байкалат. 

Ири куймалары: Караңгы-Токой, Алма, Чоң Таш (сол). Боюн­да Макмал кыш. жайгашкан.

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111-7
 Кыргызстандын географиясы/Мамлекеттик тил жана энциклопедия борбору. - Б.: 2004. ISBN 9967-14-006-2
 Агымдан макала мисалга

Интернеттеги шилтемелер 
 Эркин Тоо гезити, "Кыргыз жергеси" 

Кыргызстандын суулары
Ак-Талаа районунун суулары‎
Тогуз-Торо району